Téma:   Sezónnosť potravín
Cieľ, zameranie aktivity:
Naučiť deti vnímať ovocie ako zdroj obživy, ale aj ako výtvarný objekt, rozvíjať u nich zručnosti v kreslení, maľovaní a ďalších výtvarných technikách
Podnietiť u detí záujem o to, aby získavali informácie o tom, čo jedia a odkiaľ jedlo pochádza
Priblížiť deťom spôsob, ako si môžu aj z malého jadierka vypestovať stromček, o ktorý sa môžu starať a ktorý im v budúcnosti prinesie úžitok v podobe zdravej obživy
vyučovací predmet:  výtvarná výchova

ročník/trieda:  6. a 7. ročník

téma:  kresba ovocia rôznymi výtvarnými technikami

pomôcky:  sezónne ovocie /jabĺčka rôznych odrôd/,
1. aktivita: ovocie, ceruza, farebné pastelky, farebný papier, nožnice, lepidlo, výkresy
2. aktivita: ovocie, temperové farby, výkresy, nádoba na vodu, štetce
3. aktivita: ovocie, odpadový materiál, noviny, spinky, spinaci strojček, lepidlo,

príprava:  využitie poznatkov z biológie o rozmnožovaní a raste ovocných drevín a praktických skúseností z práce v záhradkách pri ich pestovaní 
na výtvarné zobrazenie sezónnych plodov jablone, hrušky, hrozna...

práca s internetom: vyhľadávanie básničiek, pesničiek /ľudových aj umelých/, prísloví, porekadiel aj ustálených slovných spojení /frazeologizmov/ o jednom druhu sezónneho ovocia - o jabĺčku
Postup, realizácia:
žiaci boli rozdelení do niekoľkých skupín, v ktorých zhrnuli získané poznatky o zadanej téme:
1. Vyhľadali aké pomenovanie má „jablko“ vo viacerých oblastiach Slovenska aj v iných jazykoch
2. Zaspievali sme si pesničky, ktoré deti poznali z hodín hudobnej výchovy, ale aj tie, ktoré sa naučili od svojich rodičov, alebo od starých rodičov a zapísali si ich text
3. Zhrnuli si všetky dostupné príslovia a porekadlá, v ktorých sa slovo „jablko“ vyskytuje
4. Zapísali sme si ustálené slovné spojenia /frazeologizmy/ na tabuľu a vysvetlili sme si ich význam
5. Vystavili sme si niekoľko obrázkov aj reprodukcií výtvarných diel, na ktorých bolo ovocie zobrazené 
6. Vytvárali sme objekty zdobené ovocím našich záhrad: jablkami, hruškami, hroznom /koše, klobúky/
7. Plody jablone – jablká sme kreslili, maľovali a vytvárali technikou koláže.  
Čo sme zistili:
Ustálené slovné spojenia  /frazeologizmy/:
jablko by tam neprepadlo, expr. je tam veľký stisk, všetko je plné ľudí /podobne: „niet kde hrachu hodiť“ 
 jablko sváru /sporu/, príčina, objekt nedorozumenia,   nepriateľstva, hádok 
zahryznúť do kyslého jablka, expr. pustiť sa do niečoho, čo sa ukázalo ako nepríjemné, čo sa ťažko vyrieši
zdravý ako jablko, expr. celkom, očividne zdravý/
líčka ako jabĺčka, expr. pekný v tvári /
nemiešaj jablká s hruškami /netáraj, nerozprávaj nezmysly/
kyslý ako plánka /chuťovo zlý, nezrelý/ 
Príslovia o jablkách:
Zdravé jablko pri zhnitom zhnije. 
Jablko od stromu ďaleko nepadá. 
Červené jablko najviac býva červivé. 
Aká jabloň, také jablká. 
Jablko obracia stopku ku stromu z ktorého spadlo. /latinské príslovie /
Jablko denne,  nahradí lekára.
Jablko rado zachováva chuť svojho stromu.     /české príslovie/ 
Zhrnutie:
· Deti sa naučili kde jabĺčka rastú a ako si môžu strom aj sami vypestovať z malého jadierka. Keď sa deti naučia, ako sa o stromy starať a ako ich plody pestovať, budú ich aj konzumovať.
·  Výtvarne zobrazili plody jedného z  druhov sezónneho ovocia – JABĹČKA tromi výtvarnými technikami: kresbou ceruzou, pastelkami a papierovou kolážou. 
· Dozvedeli sa ako jedlo ovplyvňuje naše telo a naše zmýšľanie, ba dokonca celý náš život, aby bez rozmýšľania nekonzumovali všetko, čo pred nich, kto položí.
Prílohy:  sú súčasťou prezentácie a to:
. inštalované objekty z ovocia a odpadového   materiálu
.výtvarné práce žiakov /kresby, maľby, koláže /
 .fotografie žiakov, ktorí realizovali projekt „Sezónne ovocie“







